РЕПУБЛИКА СРБИЈА

НАРОДНА СКУПШТИНА

Одбор за Косово и Метохију

01 Број: 06-2/133-16

28. јун 2016. године

Б е о г р а д

ЗАПИСНИК

СА ПРВЕ СЕДНИЦЕ ОДБОРА ЗА КОСОВО И МЕТОХИЈУ

Седница је одржана 28. јуна 2016. године у сали 2. Дома Народне скупштине са почетком у 12.00 часова.

Сагласно члану 25. став 2, Пословника Народне скупштине Републике Србије седницом је председавао народни посланик Мирољуб Станковић.

Седници су присуствовали следећи чланови Одбора: мр Милован Дрецун, Мирко Крлић, Миодраг Линта, Јелена Мијатовић, Андреја Младеновић, Александар Чотрић, Тања Томашевић Дамњановић, Звонимир Стевић, Божидар Делић, Миљан Дамјановић, Јасмина Николић и Горан Богдановић, као и заменици чланова Одбора: Марко Благојевић и др Санда Рашковић Ивић.

Седници оправдано нису присуствовали чланови Одбора : Милован Кривокапић, Гордана Чомић и Бошко Обрадовић.

Председавајући је констатовао да су испуњени услови за рад и одлучивање сагласно члану 80. став 1, Пословника Народне скупштине Републике Србије, а затим се прешло на рад према утврђеном

Д н е в н о м р е д у

1. Избор председника Одбора ;
2. Избор заменика председника Одбора;

По првој тачки дневног реда председавајући Мирољуб Станковић је предложио мр Милована Дрецуна за председника Одбора и питао да ли има још предлога. У дискусији по првој тачки говорила је др Санда Рашковић Ивић и предложила Славишу Ристића за председника. Пошто није било других предлога, приступило се гласању и **већином гласова изабран је мр Милован Дрецун за председника Одбора за Косово и Метохију.**

Председавање седницом наставио је новоизабрани председник Одбора мр Милован Дрецун, који се на почетку захвалио члановима Одбора на подршци и изразио очекивање међусобне сарадње и прешао на рад по другој тачки дневног реда.

Председник Одбора је предложио народног посланика Горана Богдановића за заменика председника Одбора. У дискусији по другој тачки говорили су Јасмина Николић и Миљан Дамњановић, чланови Одбора. Пошто других предлога није било, приступило се гласању и **народни посланик Горан Богдановић је већином гласова изабран за заменика председника Одбора за Косово и Метохију.**

 Председник Одбора се захвалио присутнима на сарадњи и закључио Прву седницу Одбора за Косово и Метохију.

Седница је завршена у 12,15 часова.

 СЕКРЕТАР ОДБОРА ПРЕДСЕДНИК

 Јелена Ђорић мр Милован Дрецун